מלך האריות (משחק וידאו)

מלך האריות (באנגלית: The Lion King) הוא משחק וידאו מסוג פלטפורמה משנת 1994 שמבוסס על סרט הקולנוע "מלך האריות" של חברת וולט דיסני. המשחק יצא למגוון קונסולות, ונחל הצלחה רבה. המשחק יצא ב-4 בנובמבר 1994, זמן קצר אחרי יציאת הסרט לאקרנים, ועלילתו עוקבת אחר עלילת הסרט.
== פיתוח ==
הרקעים של המשחק צוירו על ידי אנימטורים של דיסני ב-Walt Disney Feature Animation, פיתוח המשחק החל בינואר 1994 והסתיים ביולי, לקראת סוף הפיתוח, בגלל שנשאר עוד זמן, חידת הקופים ברמה השנייה, "Can't Wait to be King", הורחבה יותר כדי לעמוד בקריטריוני זמן המשחק של דיסני, על מנת להילחם בתופעת השכרת המשחקים שהייתה נפוצה.

גרסת Amiga 1200 פותחה עם שפת assembly תוך חודשיים על ידי דייב סימונס, שהיה מוכן לקחת על עצמו את ההמרה אם יקבל את קוד המקור של Genesis.

Westwood Studios פיתחו את המשחק עבור SNES, Genesis ו-Amiga. המרות אחרות הועברו לאולפנים שונים. East Point Software העבירה אותו ל-MS-DOS, והוסיפה מוזיקה ואפקטים קוליים משופרים. גרסאות Sega Master System ו-Game Gear פותחו על ידי Syrox Developments, וגרסאות NES ו-Game Boy פותחו על ידי Dark Technologies.

למשחק היה תקציב שיווק של 8 מיליון דולר מתוך תקציב כולל של 20 מיליון דולר.

===מהדורות חוזרות===
גרסאות SNES, Genesis ו-Game Boy יחד עם המשחק Aladdin נכללו כחלק מ-Disney Classic Games: Aladdin ומלך האריות, שיצאו עבור Nintendo Switch, PlayStation 4, Windows ו-Xbox One ב-29 באוקטובר 2019. האוסף היה מאוחר יותר. מעודכן כאוסף המשחקים הקלאסי של דיסני: אלאדין, מלך האריות וספר הג'ונגל, הכולל את גרסאות SNES, Genesis ו-Game Boy של ספר הג'ונגל וגרסת SNES של אלדין. הוא שוחרר ב-23 בנובמבר 2021.<ref></ref>

==משחקיות==
מלך האריות הוא משחק מסוג פלטפורמה, גלילה צדדית. בו שחקנים שולטים בגיבור, סימבה, דרך אירועי הסרט, השחקן יתחיל דרך ילדותו של סימבה עד הגיעו לבגרות ככל שהמשחק מתקדם. במחצית הראשונה של המשחק, השחקנים שולטים בסימבה כגור, שמביס אויבים בעיקר דרך בקפיצה עליהם. השאגה של סימבה צורכת מד שניתן לחדש, וניתן להשתמש בו כדי להמם אויבים או לפתור חידות. במחצית השנייה של המשחק, סימבה הופך למבוגר וזוכה לגישה למהלכי לחימה שונים כמו שריטה, פגיעה והטלה. סימבה מתחיל את המשחק עם מספר מסוים של חיים, בהתאם להגדרת הקושי, אשר אובדים אם בריאותו נגמרת, או כאשר נופל לבור ללא תחתית, או אגם מים או לבה, או נפגע מסלע מתגלגל. בכלשלב ישנם נקודות מירה מהם ניתן להמשיך את המשחק. המשחק מסתיים בטרם עת כאשר הוא מאבד את כל חייו, למרות שניתן להמשיך לשחק מהרמה הנוכחית כל עוד המשחק נשמר.

השחקן יכול לאסוף סוגים שונים של חרקים. יש חרקים שממלאים לסימבה את מד החיים, לעומתם עכבישים שחורים מפחיתים את בריאותו של סימבה. על ידי מציאת חרקים מסוימים מוסתרים ברמות מסוימות, השחקן נכנס לשלבי בונוס כטימון ופומבה כדי להרוויח חיים נוספים. בשלבים של פומבה, הוא אוסף חרקים ופריטים נופלים עד שאחד מהם פוגע בתחתית המסך או שהוא אוכל חרק רע, ובשלבים של טימון, הוא צד אחר חרקים בתוך מגבלת זמן תוך הימנעות מעכבישים.

==פסקול==
המוזיקה עובדה והותאמה ישירות מהפסקול והשירים שבסרט. מעצב המשחקים לואיס קאסל חשף ששתי רצועות Hakuna Matata ו-Be Prepared, עובדו מסצנות שנמחקו מהסרט. מרבית רצועות המוזיקה ממסך הכותרת ועד לקרדיטים לקוחים מהסרט. יש גם משפטים מהסרט כמו המשפט של מופסה "everything the light touches is our kingdom" משפט שמופיע פעמיים פעם אחת אחרי השלב הראשון ופעם שנייה בסוף המשחק. יש גם את המשפט "it starts" של טימון שנלקחה ישר מהסצנה בסרט בה סימבה מבקש מטימון ופומבה פרטיות ליד נלה. המשפט "it starts" מופיע בעיקר לפני תחילת השלב הראשון כשהמשחק מתחיל יש גם את המשפט "kill him" של סקאר שנשמעת בתחילת השלב "Simba's exile" ויש גם את המשפט "you must take your place in the circle of life" של רוחו של מופסה הנשמעת בסוף השלב "Simba's destiny" בו סימבה הבוגר פוגש את רוחו של מופסה ואחרון חביב יש את המשפט "I ate like a pig" של פומבה המופיע בסוף שלבי הבונוס בהם הוא משתתף.

== ביקורות ==
לגרסת ה-SNES של מלך האריות נמכרו 1.27 מיליון עותקים בארצות הברית.<ref>http://www.the-magicbox.com/Chart-USPlatinum.shtml</ref> יותר מ-200,000 עותקים של גרסת MS-DOS נמכרו בבריטניה,<ref>Bateman, Selby (April 1995). "Movers & Shakers". Next Generation. No. 4. Imagine Media. p. 27.</ref> זה היה המשחק הנמכר ביותר של הסגה מאסטר סיסטם בנובמבר 1994.<ref>https://retrocdn.net/images/8/84/CVG_UK_158.pdf Computer Video Games</ref> בארצות הברית, זה היה משחק הסגה גיים גיר הנמכר ביותר בדצמבר 1994.<ref>"https://retrocdn.net/images/c/cd/EGM_US_067.pdf (PDF). Electronic Gaming Monthly. February 1995. p. 42.</ref> בשנת 2002, ווסטווד הודיעה כי כ-4.5 מיליון עותקים של מלך האריות נמכרו בסך הכל.<ref></ref>

האתר GamePro בדק את גרסת ה-SNES, וציין לשבח את הגרפיקה והמוזיקה יוצאי הדופן, אך ציין גם ש:"משחק שחוזר על עצמו ומייגע, מרתיע מדי עבור שחקנים מתחילים, ומעצבן מדי עבור מנוסים". הם ציינו במיוחד את בקרי השליטה הלא מדויקים, ואת הקושי המאוד לא אחיד, אם כי הם אמרו שה"גרפיקה, האנימציות והצלילים באיכות הסרט" היו טובים מספיק כדי להפוך את המשחק לכדאי לשחק.<ref>"ProReview: The Lion King". GamePro. No. 64. IDG. November 1994. pp. 116–117.</ref><ref>"ProReview: The Lion King". GamePro. No. 65. IDG. December 1994. pp. 90–91.</ref>

בסך הכל המשחק התקבל בהתלהבות רבה בעולם, ואף בישראל הוא נחשב למשחק טוב מאד.<ref></ref>

== לקריאה נוספת ==
* [https://vgfreak.com/disney-effect/ אפקט דיסני – אלאדין, מלך האריות ועוד]

==קישורים חיצוניים==

* 

== הערות שוליים ==

קטגוריה:משחקי פלטפורמות ממוחשבים
קטגוריה:משחקי וידאו משנת 1994
קטגוריה:משחקי Windows
קטגוריה:משחקי גיים בוי
קטגוריה:משחקי סגה
קטגוריה:משחקי DOS
קטגוריה:משחקי NES
קטגוריה:משחקי דיסני
קטגוריה:מלך האריות